Անդրեյ Գրեչկո

Անդրեյ Անտոնովիչ Գրեչկո (, ), պետական և ռազմական գործիչ, Խորհրդային Միության մարշալ (1955), Սովետական Միության կրկնակի հերոս (1958, 1973)։ ԽՄԿԿ-ի անդամ 1928 թվականից։

Ավարտել է Ֆրունզեի անվան (1936) և Գլխավոր շտաբի (1941) զինվորական ակադեմիաները։ Մասնակցել է «Հայրենական մեծ պատերազմին», եղել է դիվիզիայի, կորպուսի, բանակի հրամանատար, Ուկրաինական ռազմաճակատի հրամանատարի տեղակալ։ Իր ղեկավարած զորքերը ակտիվորեն մասնակցել են Կովկասի պաշտպանությանը։ 

Հետպատերազմյան շրջանում աշխատել է Կիևի զինվորական օկրուգի զորքերի, ապա, Գերմանիայում, խորհրդային զորքերի գլխավոր հրամանատար, 1957 թվականից՝ ԽՍՀՄ պաշտպանության մինիստրի առաջին տեղակալ և ցամաքային զորքերի գլխավոր հրամանատար, միաժամանակ (1960—67)՝ Վարշավայի պայմանագրի երկրների միացյալ զինված ուժերի գլխավոր հրամանատար։ 1967-76 թթ. եղել է ԽՍՀՄ պաշտպանության մինիստր։ 1973—76 թթ.՝ ԽՄԿԿ Կենտկոմի Քաղբյուրոյի անդամ։ ԽՍՀՄ II—IX գումարումների Գերագույն սովետի պատգամավոր։ Պարգևատրվել է Լենինի, Կարմիր դրոշի և այլ շքանշաններով։ 

Աճյունը ամփոփված է Կրեմլի պատում։

Ծանոթագրություններ 

Խորհրդային ռազմական գործիչներ
1919 ծնունդներ
1976 մահեր
Հոկտեմբերի 17 ծնունդներ
Ապրիլի 26 մահեր
Խորհրդային Միության մարշալներ
Մոսկվա քաղաքում մահացածներ
Խորհրդային Միության հերոսներ
Խորհրդային Միության կրկնակի հերոսներ
Լենինի շքանշանի ասպետներ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
ԽՄԿԿ անդամներ
Կարմիր դրոշի շքանշանի ասպետներ
Խորհրդային հուշագիրներ
Խորհրդային պետական գործիչներ